Publication: Magyar Közlöny
Issue: MK-2001-37 (Year: 2001, Number: 37)
Era: 1990-2004
Section: Szabályzat kiadásáról szóló 35/1996. (XII. 29.) BM rendelet előírása szerint.
Paragraph Index: 260

d) a villamosműre vonatkozó belső szabályzatokat. 5.3.3.5. A megszüntetési munka egyszemélyi felelősét megbízása alól a megszüntetéssel kapcsolatos munkák befejezése után, a dokumentációk elkészülését és benyújtását követően az engedélyes menti fel. 5.3.4. Megszüntetés tényének bejelentési kötelezettsége 5.3.4.1. Nyomvonalas létesítmények megszüntetési munkáinak befejezésével egy időben a jogi rendezésről (vezetékjog, szolgalmi jog, használati jog, földtulajdon eladás-visszaadás) a megszüntetést engedélyező hatóságot írásban kell tájékoztatni. 5.3.4.2. Engedélyhez kötött megszüntetés esetében a tervben szereplő elbontási időütemezés alapján, de legalább negyedévenként, az elvégzett munkákról tájékoztatni kell az engedélyező hatóságot. 5.3.4.3. A megszüntetési tervben szereplő munkák befejezésekor a maradó létesítmények, technológiák figyelembevételével a végállapot ismertetését tartalmazó dokumentumokat el kell készíteni — beleértve a jogi rendelkezéseket is —, a megszüntetést engedélyező hatóságnak be kell nyújtani és dokumentálni kell. A nemzeti kulturális örökség miniszterének 5/2001. (III. 30.) NKÖM rendelete a Nemzeti Kulturális Alapprogramról szóló

Source: https://magyarkozlony.hu/hivatalos-lapok/8045a6efec4e9cee33e95b767899aa4d30ad93d9/dokumentumok/41d604c3b33cf978f8aa24a3eeba9126589d509c/letoltes